Read in English . Grupp ta' 28 persuna li talbu l-assistenza meta sabu ruħhom f'diffikultà f'ibħra Maltin ġew salvati minn bastiment tal-Gwardja tal-Kosta Taljana li ħadhom fil-gżira ta' Lampedusa, l-għaqda mhux governattiva Alarm Phone tirraporta. Però Alarm Phone ikkundannat in-nuqqas ta' għajnuna offruta mill-awtoritajiet Maltin, kif ukoll in-nuqqas ta' informazzjoni fuq operazzjonijiet ta' salvataġġ min-naħa ta' Malta u tal-Italja. Il-grupp kien ċempel lill-Alarm Phone nhar il-Ħadd wara nofsinhar, peress li d-dgħajsa li kienu fiha spiċċat mitluqa fil-kurrent peress li spiċċa l-fuel. Dgħajsa bi 28 immigrant fil-periklu fl-ibħra Maltin – Alarm Phone Għalkemm beda jidħol id-dlam, l-awtoritajiet Maltin ma qalux jekk kienx hemm pjanijiet li jsalvaw il-grupp, filwaqt li l-immigranti kienu qed jaffaċċjaw xita u mewġ għoli f'dgħajsa li ma kellhom l-ebda kontroll fuqa. Wara xi 6 sigħat, il-grupp spiċċa xi 18-il mil nawtiku minn Lampedusa, sakemm kien hemm intervent min-naħa tal-Italja. During the night, the Italian coastguard found this boat in distress and rescued the ~28 people to #Lampedusa . We are very relieved to hear that they are safe! — Alarm Phone (@alarm_phone) September 21, 2020